stanford-oval/wikipedia huggingface dataset:
Niagara IceDogs
Aiheesta muualla

IceDogsin kotisivu (englanniksi)
Joukkueen epävirallinen fanisivusto (englanniksi)
IceDogsin EliteProspects-sivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Niagara IceDogs
| Itäinen konferenssi | Itäinen konferenssi | Läntinen konferenssi | Läntinen konferenssi |
| --- | --- | --- | --- |
| Itäinen | Keskinen | Keskilänsi | Läntinen |
| Belleville Bulls | Barrie Colts | Erie Otters | Flint Firebirds |
| Kingston Frontenacs | North Bay Battalion | Guelph Storm | Saginaw Spirit |
| Oshawa Generals | Mississauga Steelheads | Kitchener Rangers | Sarnia Sting |
| Ottawa 67's | Niagara IceDogs | London Knights | Sault Ste. Marie Greyhounds |
| Peterborough Petes | Sudbury Wolves | Owen Sound Attack | Windsor Spitfires |
Käännös suomeksi
Luettelo seksuaalisista suuntautumisista

Tämä on luettelo ihmisen seksuaalisista suuntautumisista.
Biologiseen sukupuoleen perustuvat seksuaaliset suuntautumiset:
androfilia – sukupuolinen kiinnostus kohdistuu miehiin.
gynefilia – sukupuolinen kiinnostus kohdistuu naisiin.
heteroseksuaalisuus – sukupuolinen kiinnostus kohdistuu ainoastaan toisen sukupuolen edustajiin.
homoseksuaalisuus – sukupuolinen kiinnostus kohdistuu ainoastaan oman sukupuolen edustajiin.
biseksuaalisuus – sukupuolinen kiinnostus voi kohdistua kummankin sukupuolen edustajiin. Eräs polyseksuaalisuuden muoto.
Ulkoisiin sukupuoliominaisuuksiin liittyvät seksuaaliset suuntaukset:
gynandromorfofilia (gamp) – sukupuolinen kiinnostus kohdistuu sellaisiin henkilöihin, joilla esiintyy sekä miehen että naisen ulkoisia sukupuoliominaisuuksia.
Sukupuoliominaisuuksiin liittyvät seksuaaliset suuntaukset:
androseksuaalisuus – sukupuolinen kiinnostus kohdistuu miehisenä pidettyihin piirteisiin.
gynoseksuaalisuus – sukupuolinen kiinnostus kohdistuu naisellisena pidettyihin piirteisiin.
Sukupuoli-identiteetit huomioivia seksuaalisia suuntautumisia:
skolioseksuaalisuus – seksuaaliset tunteet kohdistuvat transsukupuolisiin ja mahdollisesti sen lisäksi myös muihin sukupuoliin.
panseksuaalisuus –  seksuaaliset tunteet voivat kohdistua kaikkiin ihmisiin riippumatta heidän sukupuolestaan, eikä seksuaalisten tunteiden kohteen sukupuolella koeta olevan merkitystä. Eräs polyseksuaalisuuden muoto.
omniseksuaalisuus – seksuaaliset tunteet voivat kohdistua kaikkiin ihmisiin riippumatta heidän sukupuolestaan. Eroaa panseksuaalisuudesta siinä, että seksuaalisen halun kohteen sukupuolella koetaan olevan merkitystä. Eräs polyseksuaalisuuden muoto.
Muita:
demiseksuaalisuus – seksuaalinen kiinnostus kohdistuu vain todella läheiseen ihmiseen.
aseksuaalisuus  – seksuaalista kiinnostusta toisiin henkilöihin ei koeta, henkilö voi silti kokea romanttisia tunteita muita henkilöitä kohtaan (ei aina lueta seksuaaliseksi suuntautumiseksi).
Sisäoppilaitoksen arvoitus

| Sisäoppilaitoksen arvoitus> House of Anubis |
| --- | --- |

Tyyli:  draama, fantasia
Alkuperämaa:   Belgia  Britannia  Yhdysvallat
Alkuperäiskieli:  englanti
Verkko:   Nickelodeon    Yle Areena
Tuotantokausia:  3
Ikäraja:  7
Aiheesta muualla
Virallinen sivusto
IMDb 
Sisäoppilaitoksen arvoitus (House of Anubis) on yhdysvaltalaisen Nickelodeonin tuottama nuorten televisiosarja. Se on englanninkielinen versio hollantilaisesta televisiosarjasta Het Huis Anubis. Sarjasta tehtiin kolme tuotantokautta, jotka esitettiin vuosina 2011–2013, sekä puolitoistatuntinen televisioelokuva The Touchstone of Ra (2013).
Yhdysvalloissa sarja alkoi 1. tammikuuta 2011 ja Britanniassa 25. helmikuuta 2011. Suomessa sarjan ensimmäisen tuotantokauden on esittänyt Yle Areena 1. lokakuuta 2013 alkaen.
Sisäoppilaitoksen arvoitus palkittiin Kids’ Choice Awards -gaalassa Britannian suosituimpana tv-sarjana kaksi kertaa, vuosina 2011 ja 2013.
Tarina

Yhdysvaltalainen Nina Martin muuttaa Britanniaan 1900-luvun alulla rakennetun sisäoppilaitoksen Anubis-nimiseen asuntolaan, jossa asuu yhdeksän oppilasta sekä ankara vahtimestari Victor Rodenmaar. Samana päivänä toinen oppilas, Joy Mercer, katoaa, ja henkilökunta poistaa koulusta kaikki jäljet, jotka viittasivat hänen olemassaoloonsa. Laitoksen oppilaat perustavat Sibuna-nimisen salaseuran ja ryhtyvät tutkimaan asiaa.
Näyttelijät

| 0 | 1 | 2 |
| --- | --- | --- |
|   Nathalia Ramos   | … |   Nina Martin   |
|   Brad Kavanagh   | … |   Fabian Rutter   |
|   Jade Ramsey   | … |   Patricia Williamson   |
|   Ana Mulvoy Ten   | … |   Amber Millington   |
|   Eugene Simon   | … |   Jerome Clarke   |
|   Alex Sawyer   | … |   Alfie Lewis   |
|   Klariza Clayton   | … |   Joy Mercer   |
|   Tasie Lawrence   | … |   Mara Jaffray   |
|   Bobby Lockwood   | … |   Mick Campbell   |
|   Burkely Duffield   | … |   Eddie Miller   |
|   Alexandra Shipp   | … |   KT Rush   |
|   Louisa Connolly-Burnham   | … |   Willow Jenks   |
|   Francis Magee   | … |   Victor Rodenmaar   |
|   Mina Anwar   | … |   Trudy Rehman   |
|   Julia Deakin   | … |   Daphne Andrews   |
|   Paul Anthony-Barber   | … |   Eric Sweet   |
|   Roger Barclay   | … |   Rufus Zeno   |
|   Rita Davies   | … |   Sarah Frobisher-Smythe   |
| 0 | 1 | 2 |
| --- | --- | --- |
|   Jack Donnelly   | … |   Jason Winkler   |
|   Gwyneth Powell   | … |   Ninan isoäiti   |
|   Sophiya Haque   | … |   Senkhara   |
|   Frances Encell   | … |   Poppy Clarke   |
|   Poppy Miller   | … |   Vera Devenish   |
|   Sartaj Garewal   | … |   Jasper Choudhary   |
|   Sarah Paul   | … |   Zoe Valentine   |
|   Nikita Ramsey   | … |   Piper Williamson   |
|   Susy Kane   | … |   Caroline Denby   |
|   Bryony Afferson   | … |   Harriet Denby   |
|   John Sackville   | … |   Robert Frobisher-Smythe   |
|   Freddie Boath   | … |   Ben Reed   |
|   Felicity Gilbert   | … |   Ammut   |
|   Claudia Jessie   | … |   Sophia Danae   |
|   Jake Davis   | … |   Dexter Lloyd   |
|   Kae Alexander   | … |   Erin Blakewood   |
|   Roxy Fitzgerald   | … |   Cassie Tate   |
Aiheesta muualla

Sisäoppilaitoksen arvoitus Internet Movie Databasessa (englanniksi)
Bart De Wever

| Bart De Wever |
| --- | --- |
 Bart De Wever vuonna 2014.
Belgian pääministeri
 3. helmikuuta 2025 –  
Monarkki:  Philippe
Edeltäjä:  Alexander De Croo
Antwerpenin pormestari
 1. tammikuuta 2013 – 3. helmikuuta 2025  
Henkilötiedot
Syntynyt: 21. joulukuuta 1970 (ikä 54) Mortsel, Belgia
Kansalaisuus:  Belgia
Tiedot
Puolue:  Nieuw-Vlaamse Alliantie (N-VA)
Bart De Wever (s. 21. joulukuuta 1970 Mortsel) on belgialainen poliitikko, joka on toiminut Nieuw-Vlaamse Alliantien (N-VA) johtajana vuosina 2004–2025. Hän on toiminut Belgian pääministerinä 3. helmikuuta 2025 lähtien.
De Wever on ensimmäinen flaamilainen nationalisti ja euroskeptinen poliitikko, joka on toiminut Belgian pääministerinä, ja häntä on luonnehdittu osaksi viimeaikaista oikeisto- ja populististen hallitusten suuntausta Euroopassa.
De Weverin johtama N-VA on poliittinen puolue, joka kannattaa Belgian muuttamista konfederatiiviseksi valtioksi ja edistää flaamilaisnationalismia, joka puolustaa Flanderin alueen kulttuurista, poliittista ja taloudellista itsenäisyyttä. Puolue pyrkii lisäämään flaaminkielisten vaikutusvaltaa ja autonomian oikeuksia Belgian liittovaltion rakenteessa.
De Wever on toiminut Antwerpenin pormestarina vuosina 2013–2025.
Yksityiselämä

Joulukuussa 2013 belgialainen sanomalehti Het Laatste Nieuws sai postitse luodin, johon oli liitetty Bart De Weverille osoitettu kirje, jonka epäiltiin olevan äärikommunistien lähettämä. Tämän seurauksena De Wever sai poliisin suojelun.
De Wever on naimisissa Veerle Heggen kanssa, jonka kanssa hänellä on neljä lasta. He asuvat yhdessä Deurnessä, Antwerpenissä.
Aiheesta muualla

Kuvia tai muita tiedostoja aiheesta Bart De Wever Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Alexander De Croo | Belgian pääministeri 2025- | Seuraaja: nykyinen |
| n k Belgian pääministerit |
| --- | --- | --- |
:  de Gerlache  Lebeau  de Muelenaere  Goblet d'Alviella  de Theux de Meylandt  Lebeau  Nothomb  Van de Weyer  de Theux de Meylandt  Rogier  de Brouckère  de Decker  Rogier  Frère-Orban  d'Anethan  Malou  Frère-Orban  Malou  Beernaert  de Burlet  de Smet de Naeyer  Vandenpeereboom  de Smet de Naeyer  de Trooz  Schollaert  de Broqueville  Cooreman  Delacroix  Carton de Wiart  Theunis  Van de Vyvere  Poullet  Jaspar  Renkin  de Broqueville  Theunis  van Zeeland  Janson  Spaak  Pierlot  Van Acker  Spaak  Van Acker  Huysmans  Spaak  G. Eyskens  Duvieusart  Pholien  Van Houtte  Van Acker  G. Eyskens  Lefèvre  Harmel  Vanden Boeynants  G. Eyskens  Leburton  Tindemans  Vanden Boeynants  Martens  M. Eyskens  Martens  Dehaene  Verhofstadt  Leterme  Van Rompuy  Leterme  Di Rupo  Michel  Wilmès  De Croo  De Wever 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Belgia  Yhdysvallat  Tšekki  Alankomaat 
Muut:  IdRef
Matti Hyry

Matti Hyry valittiin Hämeenkylän seurakunnan kirkkoherraksi vuonna 2021. Aiemmin Hyry on toiminut lukiossa uskonnon ja psykologian opettajana. Papin tehtäviin hän on siirtynyt vuonna 2008.
Matti Hyry on kasvanut lestaadiolaisessa perheessä. Hänen isänsä oli kirjailija Antti Hyry. Matin perheeseen kuuluu vaimo ja seitsemän lasta.
↑  Juusela Pauli: Matti Hyryn haastattelu Kirkko ja kaupunki -lehdessä. kirkkojakaupunki.fi. Viitattu 18.3.2025.
Charles Michel

| Charles Michel |
| --- | --- |
 Virallinen muotokuva vuodelta 2019.
Eurooppa-neuvoston puheenjohtaja
 1.12.2019–30.11.2024  
Edeltäjä:  Donald Tusk
Belgian pääministeri
 11.10.2014–27.10.2019  
Monarkki:  Philippe
Edeltäjä:  Elio Di Rupo
Seuraaja:  Sophie Wilmès
Henkilötiedot
Syntynyt: 21. joulukuuta 1975 (ikä 49) Namur
Tiedot
Puolue:  Reformiliike
Aiheesta muualla
www.charlesmichel.be
Charles Yves Jean Ghislaine Michel (s. 21. joulukuuta 1975 Namur) on belgialainen poliitikko, joka on toiminut Belgian pääministerinä vuosina 2014–2019 ja Eurooppa-neuvoston puheenjohtajana vuosina 2019–2024.
Michel on suorittanut oikeustieteen tutkinnon Université libre de Bruxellesissa ja Amsterdamin yliopistossa vuonna 1998. Hänen isänsä Louis Michel on myös tunnettu poliitikko, joka on toiminut urallaan muun muassa EU-komissaarina ja ministerinä.
Ennen pääministerin tehtäviä Michel oli ranskankielisen liberaalipuolueen Reformiliikkeen puheenjohtaja helmikuusta 2011. Toukokuussa 2014 järjestettyjen parlamenttivaalien jälkeisten lähes viisi kuukautta kestäneiden hallitusneuvottelujen jälkeen Michel nousi keskusta-oikeistolaisen koalitiohallituksen pääministeriksi lokakuussa 2014. Virkaan astuessaan Michelistä tuli Belgian nuorin pääministeri sitten vuoden 1840.
Michel valittiin Eurooppa-neuvoston puheenjohtajaksi heinäkuussa 2019. Hänen toimikautensa päättyi vuonna 2024.
Kunnianosoituksia

Ruhtinas Jaroslav Viisaan ritarikunta (Ukraina, 2021)
Aiheesta muualla

Pääministerin virallinen sivusto (hollanniksi, ranskaksi, saksaksi, englanniksi)
Kuvia tai muita tiedostoja aiheesta Charles Michel Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Elio Di Rupo | Belgian pääministeri 2014–2019 | Seuraaja: Sophie Wilmès |
| 0 | 1 | 2 | 3 |
| --- | --- | --- | --- |
|  | Edeltäjä: Donald Tusk | Eurooppa-neuvoston puheenjohtaja 1. joulukuuta 2019 – | Seuraaja: (nykyinen) |
| n k Belgian pääministerit |
| --- | --- | --- |
:  de Gerlache  Lebeau  de Muelenaere  Goblet d'Alviella  de Theux de Meylandt  Lebeau  Nothomb  Van de Weyer  de Theux de Meylandt  Rogier  de Brouckère  de Decker  Rogier  Frère-Orban  d'Anethan  Malou  Frère-Orban  Malou  Beernaert  de Burlet  de Smet de Naeyer  Vandenpeereboom  de Smet de Naeyer  de Trooz  Schollaert  de Broqueville  Cooreman  Delacroix  Carton de Wiart  Theunis  Van de Vyvere  Poullet  Jaspar  Renkin  de Broqueville  Theunis  van Zeeland  Janson  Spaak  Pierlot  Van Acker  Spaak  Van Acker  Huysmans  Spaak  G. Eyskens  Duvieusart  Pholien  Van Houtte  Van Acker  G. Eyskens  Lefèvre  Harmel  Vanden Boeynants  G. Eyskens  Leburton  Tindemans  Vanden Boeynants  Martens  M. Eyskens  Martens  Dehaene  Verhofstadt  Leterme  Van Rompuy  Leterme  Di Rupo  Michel  Wilmès  De Croo  De Wever 
| n k  Eurooppa-neuvoston puheenjohtajat |
| --- | --- |
Puheenjohtajamaan edustaja (1975–2009):  Liam Cosgrave  Aldo Moro  Gaston Thorn  Joop den Uyl  James Callaghan  Leo Tindemans  Anker Jørgensen  Helmut Schmidt  Valéry Giscard d’Estaing  Jack Lynch  Francesco Cossiga  Charles Haughey  Pierre Werner  Dries van Agt  Margaret Thatcher  Wilfried Martens  Anker Jørgensen  Poul Schlüter  Helmut Kohl  Andréas Papandréou  François Mitterrand  Garret FitzGerald  Bettino Craxi  Jacques Santer  Ruud Lubbers  Wilfried Martens  Felipe González  François Mitterrand  Giulio Andreotti  Ruud Lubbers  Aníbal Cavaco Silva  John Major  Poul Nyrup Rasmussen  Jean-Luc Dehaene  Jacques Chirac  Felipe González  Lamberto Dini  Romano Prodi  John Bruton  Wim Kok  Jean-Claude Juncker  Tony Blair  Viktor Klima  Gerhard Schröder  Paavo Lipponen  António Guterres  Jacques Chirac  Göran Persson  Guy Verhofstadt  José María Aznar  Anders Fogh Rasmussen  Konstantínos Simítis  Silvio Berlusconi  Bertie Ahern  Jan Peter Balkenende  Jean-Claude Juncker  Tony Blair  Wolfgang Schüssel  Matti Vanhanen  Angela Merkel  José Sócrates  Janez Janša  Nicolas Sarkozy  Mirek Topolánek  Jan Fischer  Fredrik Reinfeldt 
Pysyvä puheenjohtaja (vuodesta 2009):  Herman Van Rompuy  Donald Tusk  Charles Michel  António Costa 
 Komission puheenjohtaja  Eurooppa-neuvoston puheenjohtaja  Neuvoston puheenjohtajuus  Parlamentin puhemies 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Latvia  Puola 
Muut:  IdRef
Seitsemäs taivas (perhedraamasarja)

| Seitsemäs taivas> 7th Heaven |
| --- | --- |

Tyyli:  Perhedraama
Kestoaika:  45 minuuttia
Luoja(t):  Brenda Hampton
Pääosissa:   Stephen Collins  Catherine Hicks  Barry Watson  David Gallagher  Jessica Biel  Beverley Mitchell  Mackenzie Rosman  Chaz Lamar Shepherd  Maureen Flannigan  Adam LaVorgna  Geoff Stults  George Stults   Ashlee Simpson  Rachel Blanchard  Jeremy London  Scotty Leavenworth  Tyler Hoechlin  Sarah Thompson  Haylie Duff  Megan Henning 
Alkuperämaa:   Yhdysvallat
Alkuperäiskieli:  englanti
Verkko:  The WB (1996–2006) The CW (2006–2007)
Esitetty:  26. elokuuta 1996 –  13. toukokuuta 2007
Tuotantokausia:  11
Jaksoja:  243
Tuotanto
Vastaava(t) tuottaja(t):   Brenda Hampton  Aaron Spelling  E. Duke Vincent  Chris Olsen  Jeff Olsen 
Tuotantoyhtiö(t):   Spelling Television  CBS Television Studios  (2006-2007) (kausi 11) 
Levittäjä:   Paramount Television  CBS Television Distribution 
Aiheesta muualla
IMDb 
Seitsemäs taivas (7th Heaven) on vuonna 1996 alkanut Brenda Hamptonin tuottama perhedraama. Sarjaa esitettiin kaikkiaan yhdentoista tuotantokauden ajan, kymmenen ensimmäistä kautta kanavalla The WB ja viimeinen kausi kanavalla The CW. Sarjan päätösjakso nähtiin The CW:llä toukokuussa 2007. Seitsemäs taivas oli The WB:n ja The CW:n pisimpään pyörinyt sarja, kunnes Supernaturalille tilattiin 12. tuotantokausi keväällä 2016.
Lähtökohdat

Sarja kertoo yhdeksänhenkisestä Camdenin perheestä. Protestanttisen kirkon pastori perheineen asuu kuvitteellisessa kaupungissa, Glen Oakissa, Kaliforniassa. Päähenkilöt ovat pastori Eric Camden (Stephen Collins), hänen vaimonsa Annie (Catherine Hicks), ja heidän seitsemän lastaan (jotka ovat kaikki nimetty Raamatun henkilöiden mukaan): Matt (Barry Watson), Mary (Jessica Biel), Lucy (Beverley Mitchell), Simon (David Gallagher), Ruthie (Mackenzie Rosman) ja kaksoset, David (Lorenzo Brino) ja Sam (Nikolas Brino). Alun perin lapsia oli viisi, kunnes kaksoset, David ja Sam syntyivät 3. tuotantokauden 14. jaksossa.
Kolme Camdenin lapsista (Matt, Mary ja Simon) muuttivat pois kotoa esityksen aikana. Simon meni yliopistoon, Mary muutti asumaan isovanhempiensa luo, ja Matt naimisiin, ja harjoitti lääkärinammattiaan kaukana perheestä. Vaikka nämä kolme olivat poissa Camdenin talosta eri vaiheissa show’ta, talo oli silti aina täynnä. Kun Lucy meni naimisiin, hän ja hänen miehensä, Kevin, muuttivat autotallin yläpuolelle rakennettuun asuntoon, ja alkoivat perustaa omaa perhettään. Ruthie oli lyhyen jakson poissa viimeisellä kaudella mennäkseen Skotlantiin. Camdenit tarjosivat kodistaan suojaa monille vieraille.
Jaksojen teemat

Jokaisessa jaksossa on moraalinen kysymys tai kiistanalainen aihe, jota perhe käsittelee joko suoraan tai välillisesti. Käsiteltäviä aiheita ovat mm. alkoholismi, kiusaaminen, huumeet, asunnottomuus, vaihdevuodet, kuukautisten alkaminen, rasismi, ryöstö, seksuaalinen häirintä, perheväkivalta, ja teiniraskaus. Aiheita lähestytään yleensä yhteiskunnallisesti ja poliittisesti konservatiivisen protestanttisen kristityn näkökulmasta.
Camdenin perhe

Eric ja Annie Camden ja heidän seitsemän lastaan: Matt, Mary, Lucy, Simon, Ruthie, Sam ja David.
Camdenin perhe > Eric Camden

Pastori Eric Camden (Stephen Collins) varttui New York Cityssä vanhempiensa, eversti John Camdenin ja Ruth Lynchin luona. Pohjautuen jaksoon "Halloween" (1. tuotantokauden 6. jakso), Eric vaikuttaisi olevan syntynyt vuonna 1954 (täten hän olisi ollut 42-vuotias tuolloin). Jakson "One Hundred" (5. tuotantokauden 12. jakso) mukaan hänen syntymäpäivänsä on tammikuussa. Eric kävi collegea viisi vuotta, ja valmistautui Kolbel Seminarysta. Pian tämän jälkeen hän meni naimisiin ja perusti perheen Annien kanssa. Ericillä on yksi sisko, Julie Camden-Hastings.
Camdenin perhe > Annie Camden

Anne Mae "Annie" Camden (Catherine Hicks) on Charles ja Jenny Jacksonin tytär. Hänellä on yksi siskopuoli, Lily. Annie tapasi Ericin, ja meni tämän kanssa naimisiin heti collegen jälkeen. Collegessa ollessaan Annie opiskeli kaikkea taiteista liikealaan ja talouteen. Annien äiti, Jenny, kuoli syöpään ensimmäisen tuotantokauden alkupuolella. Annielle äidin kuolema ja sittemmin hänen isänsä löytämä uusi elämänkumppani, Ginger, oli kova paikka. Lopulta Annie hyväksyi isänsä ja Gingerin liiton, ja heidän avioitumisensa. Charles sairastui myöhemmin Alzheimeriin, ja lopulta kuoli luonnollisista syistä.
Camdenin perhe > Matt Camden

Matthew Eric "Matt" Camden (Barry Watson) on Camdenin perheen vanhin lapsi, joka pitää huolta nuoremmista sisaruksistaan. Matt uhraisi kouluaikaansa auttaakseen niitä, jotka tarvitsevat apua, ja jos he haluavat pysyä nimettöminä, hän kunnioittaa heidän toiveitaan, eikä kerro edes vanhemmilleen.
Alkuun Mattin koulumenestys oli heikkoa, mutta hän onnistui korottamaan arvosanojaan, ja oli valmistuessaan luokkansa parhaimmistoa. Hänet hyväksyttiin harjoitteluun Valkoiseen taloon. Matt opiskeli collegessa, ja asui ystävänsä John Hamiltonin kanssa. Mattin setä, Hank Hastings, auttoi häntä saamaan töitä sairaalan kahviosta, ja työskennellessään siellä, Matt päätti haluavansa lääkäriksi. Myöhemmin hän päätyi työskentelemään naisten klinikalla, minne myös gynekologi Hank päätyi myöhemmin.
Klinikalla työskennellessään Matt tapasi lääketieteenopiskelijakollegansa, Sarah Glassin. He menivät naimisiin ensimmäisillä treffeillään. Koska Sarah oli juutalainen, rabbin (Richard Lewis), joka olisi halunnut tyttärelleen juutalaisen miehen, tytär, he pitivät avioitumisensa salassa. Myöhemmin heillä oli isot häät, joissa vihkijinä toimivat sekä Mattin pastori-isä sekä Sarahin rabbi-isä. Pari muutti New Yorkiin opiskelemaan lääketieteelliseen kouluun. Vaikka heillä oli siellä ollessaan ongelmia, he ovat silti pysyneet onnellisina yhdessä. Kymmenennen tuotantokauden lopussa he valmistautuivat lääketieteellisestä, ja selvisi, että Sarah odottaa kaksosia.
Camdenin perhe > Lucy Camden

Lucy Camden-Kinkirk (Beverley Mitchell) on Camdenien kolmas lapsi, toinen tytär. Ensimmäisillä tuotantokausilla Lucy oli tunnettu lukuisista poikaystävistään. Lucyn ensimmäinen poikaystävä oli Jimmy Moon. Hänellä oli yksi "normaali" suhde hänen kanssaan, mutta he eroavat. Toisen kauden alussa hän itkee koko kesän ja kertoo, että Jimmy seurustelee Ashleyn kanssa. Yhdessä vaiheessa hänet pidätetään, koska hän oli alueella, jossa Jimmy myy huumeita. Myöhemmin Jimmyä näytetään, kun hänellä oli ongelmia huumeiden kanssa, ja viimeinen kerta, kun Lucylla oli tapaus valamiehistönä (vaikka kukaan ei kertonut hänelle, mistä oli kyse; koska hän tunsi vastaajan henkilökohtaisesti, hänet erotettiin). Koulussa hänellä on monia ystäviä ja hän on suosittu – muun muassa hänet nimitettiin kotikuningattareksi vanhempana vuotenaan. Hänellä on erittäin hyvät välit ystävänsä Miken kanssa, joka on sijoitettu mielisairaalaan ja joka on muuten hylätty. Vaikka Mike pitää Lucysta, se ei koskaan onnistu. Myöhemmin Lucy kihlautuu Miken ystävän Jeremyn kanssa, mutta lopulta he katkaisevat sen. Seitsemännellä kaudella hän menee naimisiin Kevin Kinkirkin kanssa ja (kausi 9) hänellä on tytär nimeltä Savannah. Savannah on syntynyt vuonna 2005. He asuvat Camdensin talon autotallin yläpuolella olevassa asunnossa, kunnes Savannah on muutaman kuukauden ikäinen. Hän tulee raskaaksi myös kaksospoikien kanssa, jotka hän menettää keskenmenossa, joka järkyttää hänen tunnetilansa syvästi – vaikka hän lopulta toipuu. Kesän lopussa hän kertoo Kevinille, ettei halua enää lapsia. Hän on työssäkäyvä äiti (työskentelee apulaispastorina), kun taas hänen miehensä Kevin on kotona asuva isä. Kevinille kuitenkin tarjotaan työtä "Crossroadsissa" poliisiseriffinä. Myöhemmin Lucy auttaa nuorta Sandy-nimistä naista tämän raskaudessa, ja heistä tulee pian ystäviä. Sandyn auttaminen saa hänet harkitsemaan uudelleen sitä tosiasiaa, ettei hän halua lisää lapsia. Sarjan finaalissa hän ja Kevin ilmoittavat perheelle odottavansa jälleen kaksospoikia. Lucy jatkaa elämäänsä tyttärenä, vaimona, äitinä ja kirkko pastorina.